Gesondheidsminister ondersoek bewerings oor RMS | Maroela Media
Zweli Mkhize, minister van gesondheid (Foto: Jairus Mmutle/GCIS)
Zweli Mkhize, die minister van gesondheid, het gesê hy ondersteun die spesiale ondersoekeenheid (SOE) se ondersoek oor onreëlmatighede en wanadministrasie deur sommige lede van die topbestuur van die Raad op Mediese Skemas (RMS).
Vyf beamptes is voorlopig by die RMS geskors oor bewerings van onreëlmatighede en wanadministrasie ná 'n anonieme wenk ingestuur is. Die SOE sal bewerings van rasprofilering van mediese gesondheidsorgverskaffers deur mediese skemas ondersoek.
"Ek is tevrede met die RMS se inisiatiewe. Hulle toon 'n sterk leierskap en goeie bestuur om mediese skemas tot voordeel van hul lede en die bedryf in sy geheel te reguleer. Goeie leierskap beteken dat jy nie terugtree vir uitdagings nie," het Mkhize gesê, aldus 'n verklaring wat die RMS uitgereik het.
"Mkhize het ook sy vertroue uitgespreek in die SOE-ondersoek, sy bevindings en aanbevelings en sal die RMS help om kwessies van bedrog, verkwisting en mishandeling in die privaat gesondheidsorgsektor aan te roer," het Sipho Kabane, uitvoerende hoof van RMS, gesê.
Lede van die National Health Care Professionals Association (NHCPA) het aangevoer hulle word onregverdig behandel en dat hul eise deur mediese skemas teruggehou word "weens die kleur van hul vel en etnisiteit".
Mkhize het sy volle ondersteuning toegesê aan die SOE-ondersoek oor bewerings van wanadministrasie, korrupsie en bedrog teen lede van die RMS se topbestuur. "Ek glo die reguleerder moet 'n etiese en goeie bestuur hê."
Kabane het Mkhize in kennis gestel dat die werknemers, twee uitvoerende beamptes en drie senior bestuurders, voorlopig geskors is met volle betaling.
In die nuus Raad op Mediese Skemas
Net nog n rookskerm om die Nasionale Gesondheid Plan deur te stoomroller
Ja stroop die land soos sprinkane. As daar niks oorbly nie….. gee appartheid die skuld.
Nog n ANC skande!!!!!!!!
Leierskap iets wat hulle vinning moet aan leer
Asof die ANC en Kie nie die meesterbrein is agter RASPROFILERING nie. Dis nou weer n manier om nog kaders te ontplooi om daardie mediesesurplussee weg te dra